Luister: Die Sleutelhttps://rak2.spens.co.za/radio/magda-van-biljon-boekvoorlesing/die-sleutel.mp3 Twaalf jaar se aflewerings van die Solidariteit Tydskrif se gewilde rubriek “In Retrospek” “Hierso.” Rudolf oorhandig ‘n motorsleutel aan ‘n bruin leersleutelhouertjie aan my. Hy lyk ernstig en amptelik. Ek frons. Ek ken nie die sleutel nie. “Ek beskou die sleutel. Dis ‘n sleutel van ‘n kombi wat nooit weer sal ry nie. Die sleutel van ‘n kombi wat verfrommel in die noorde van Mosambiek lê. ‘n Kombi waarin twee mense hulle lewens verloor het. Ek hang dit ernstig en amptelik aan die sleutelhaak in my kombuis. ‘n Nou nuttelose artikel wat nie meer ‘n voertuig nie, maar ‘n stuk geskiedenis oopsluit.” Luister hier bo na ŉ voorlesing van die volledige skets deur Magda van Biljon Marietha Malan is ŉ doodgewone ma met vyf kinders wat geleer het hoe om God raak te sien in die klein vreugdes, dramas en hartseer van haar alledaagse lewe. Vir die afgelope twaalf jaar skryf sy die geestelike rubriek in die Solidariteit Tydskrif. Die bundel Stilwo(o)rd is ŉ versameling van dié rubrieke. Hierdie voorlesing deur Magda van Biljon is een van twaalf voorlesings wat op CD by die boek ingesluit is. Dit word verskaf met die vriendelike vergunning van Kraal Uitgewers, Solidariteit Tydskrif en die skrywer. Die bundel Stilwo(o)rd deur Marietha Malan is beskikbaar by Kraal Uitgewers teen R120. Besoek kraaluitgewers.co.za om dit te bestel. Vyf luisteraars kan elk ŉ eksemplaar van Stilwo(o)rd en ŉ CD met voorlesings wen. Stuur ŉ e-pos na [email protected] om vir die prys in aanmerking te kom.